Retšytsa

Retšytsa (, IPA ['rɛtʂɨtsa]) eli Retšitsa (; ) on keskikokoinen kaupunki ja hallintopiiri Homelin alueella Valko-Venäjän eteläosissa. Homel sijaitsee 50 kilometriä Retšytsan itäpuolella. Vuoden 2009 väestönlaskennassa kaupungin asukasluku oli 64 731 ihmistä. Kaupungin nimeä kantavan hallintopiirin asukasluku oli 104 781, mihin sisältyivät Retšytsan kaupunki, Vasilevitšyn pikkukaupunki (3 923 as.) ja Zaretštšan kaupunkityyppinen taajama (2 447 as.) sekä ympäröivä maaseutu kylineen.

pienoiskuva|vasen| Retšytsa on tärkeä rautatieasema Valko-Venäjän eteläosia halkovalla Brest-Homel radalla.
pienoiskuva|vasen| Retšytsaa talvisen Dnepr-joen rannalla, näkymä kaakkoon.

Dneprjoen länsipenkereellä sijaitseva Retšytsa mainitaan asiakirjoissa jo 1213 ja 1200-luvun loppupuolella paikalla oli linnoitettua asutusta. Jo Novgorodin aikakirjoissa (1016–1471) paikkaa kutsuttiin kaupungiksi. Vuonna 1511 kaupungille määriteltiin Magdeburgin lain nojalla kaupungeille tyypillinen kaupankäyntioikeus.

Vesiyhteys on ollut kautta historian tärkeä tälle Dneprin rantakaupungille. Nykyisin kaupunkia yhdistää myös Valko-Venäjän eteläosat toisiinsa kytkevä Brest–Kobryn–Pinsk–Homel-rautatie. Samansuuntainen M10-valtatie kulkee muutaman kilometrin päässä Retšytsan eteläpuolitse ja yhdistää kaupungin Homelin alueen suurimpiin kaupunkeihin (Homel ja Mazyr). Luoteeseen vievä kantatie P82 tuo yhteyden Svetlahorskin, Babruiskin ja edelleen Minskin suuntaan.

Retšytsa on teollisuuskaupunki, jossa sijaitsee mm. telakka, tekstiilitehdas, panimo.

 Lähteet 

 Aiheesta muualla 

Retšytsan piirin ja kaupungin viralliset sivut  
Lyhyt kuvaus kaupungista  (BYcity.org)
Kaupunkikartta  (BYcity.org)
Rechitsa - Short description  (belarustourism.by)
WikiMapia karttalinkki, kohteiden selitykset pääosin 
Valokuvia Retšytsasta  (Radzima.org)
Tiivis kuvaus Retšytsasta  

Luokka:Homelin alueen kaupungit